F

 4. การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์

1.1 น้ำมันหล่อลื่น เป็นสินค้าที่จำเป็นในการหล่อลื่นเครื่องยนต์สำหรับ รถยนต์, รถตัก, รถไถ,
รถบรรทุก และเครื่องจักรที่ใช้ในอุตสาหกรรมทุกชนิด

1.2 จาระบี เป็นสารหล่อลื่นกึ่งแข็งกึ่งเหลว ไหลเทได้ยาก ทนต่อความชื้นความร้อน
และแรงกระแทก เหมาะสำหรับการใช้งานในชิ้นส่วนของเครื่องยนต์
เครื่องจักรที่ไม่สามารถปิดผนึกให้มิดชิด หรือต้องมีการเสียดสีมาก

 1.3 แบตเตอรี่ เป็นอุปกรณ์เก็บสำรองพลังงานไฟฟ้า สามารถนำไปใช้ได้ทันที เนื่องจากเป็นไฟฟ้ากระแสตรงไม่เหมือนกับไฟฟ้าที่ใช้ภายในอาคารบ้านเรือน จึงเป็นส่วนประกอบสำคัญสำหรับรถยนต์ และยานยนต์ชนิดต่างๆ โดยเป็นอุปกรณ์ที่จ่ายกระแสไฟฟ้าสำหรับจุดสตาร์ทเครื่องยนต์ และเป็นแหล่งพลังงานให้กับอุปกรณ์ส่องสว่างและอุปกรณ์อื่นๆ

1.4 การขอรับการส่งเสริมการลงทุน

บริษัทฯ ไม่ได้เป็นบริษัทที่ขอรับการส่งเสริมการลงทุน

2. การตลาดและภาวะการแข่งขัน

2.1 การจำหน่ายและช่องทางการจำหน่าย

บริษัทแม่ : เป็นตัวแทนจำหน่ายสินค้าให้แก่ลูกค้าในประเทศและประเทศแถบชายแดน
โดยมีทีมขายแยกเป็นส่วนขายกรุงเทพฯ และ
ส่วนขายต่างจังหวัดที่ครอบคลุมการขายต่างจังหวัดทั่วประเทศและประเทศแถบชายแดน

บริษัทย่อย 3 แห่ง : เป็นผู้จำหน่ายให้กับลูกค้าต่างประเทศโดยตรง
โดยมีฝ่ายการตลาดต่างประเทศติดต่อกับลูกค้า 2.2 ลักษณะของฤดูกาลต่อการดำเนินธุรกิจ

น้ำมันหล่อลื่นและจาระบี ได้รับผลกระทบจากเรื่องของฤดูกาลไม่มากนัก
แม้ฤดูฝนการคมนาคมจะลดลงหรือการก่อสร้างชะลอตัว
แต่ในภาคเกษตรกรรมก็มีความจำเป็นต้องใช้เครื่องยนต์เพิ่มขึ้น

แบตเตอรี่ เป็นสินค้าที่มีอายุการใช้งานของตัวผลิตภัณฑ์เอง ไม่มีผลกระทบจากฤดูกาลแต่อย่างใด

2.3 การทำการตลาดในปีที่ผ่านมา

น้ำมันหล่อลื่น มีสัดส่วนการขายในประเทศ : ต่างประเทศ เท่ากับ 63:37
ตลาดในประเทศมีการแข่งขันสูง กลุ่มบริษัทเน้นเจาะตลาดส่วนนอกสถานีบริการน้ำมันชื้อเพลิง
สำหรับตลาดต่างประเทศจะเป็นประเทศแถบชายแดน โดยมุ่งแข่งขันในด้านคุณภาพที่ดี
ราคาที่เหมาะสม และการส่งเสริมการขายที่เข้าถึงผู้ใช้โดยตรงเป็นหลัก กลุ่มลูกค้าเป้าหมาย ได้แก่
ร้านค้าปลีก ผู้ค้าส่ง ศูนย์บริการรถยนต์ ร้านซ่อมรถยนต์ ร้านค้าส่ง
ผู้บริโภครายใหญ่ที่ประกอบธุรกิจโรงงานอุตสาหกรรม กิจการขนส่ง กิจการรถโดยสาร งานโยธา
การประมง การทำเหมืองแร่ และผู้ค้าส่งในประเทศแถบชายแดน เป็นต้น สำหรับปี 2555
กลุ่มบริษัทสามารถรักษาระดับยอดขายไว้ได้ที่ 1,976 ล้านบาทเมื่อเทียบกับ 1,570 ล้านบาทของปี
2553 เพิ่มขึ้น 406 ล้านบาทหรือเพิ่มขึ้น 25.83%

จาระบี มีสัดส่วนการขายในประเทศ : ต่างประเทศ เท่ากับ 70:30กลุ่มบริษัทยังคงเป็น 1 ใน 5
บริษัทผู้ผลิตจาระบีรายใหญ่ที่สุดในประเทศ
จาระบีของบริษัทเป็นที่ยอมรับในเรื่องมาตรฐานและคุณภาพที่ดี
ช่องทางการจำหน่ายที่สำคัญคือตลาดนอกสถานีบริการน้ำมันเชื้อเพลิง ตลาดประเทศแถบชายแดน
และตลาดต่างประเทศในแถบเอเซีย กลุ่มลูกค้าเป้าหมายจะเหมือนกับผลิตภัณฑ์น้ำมันหล่อลื่น
แต่เพิ่มผู้ค้าส่งในตลาดต่างประเทศเป็นตลาดสำคัญด้วย ปี2555 กลุ่มบริษัทสามารถทำยอดขายเท่ากับ
1,040 ล้านบาท เพิ่มขึ้น 262 ล้านบาท หรือ 33.62%เมื่อเทียบกับปี2553

แบตเตอรี่ มีสัดส่วนการขายในประเทศ : ต่างประเทศ เท่ากับ
20:80โดยเน้นตลาดต่างประเทศเป็นหลัก เพราะการแข่งขันไม่สูงมาก
กลุ่มลูกค้าเป้าหมายคือผู้ค้าส่งในต่างประเทศกระจายไปในทวีปต่างๆ แต่เนื่องจากปี2555ที่ผ่านมา
ภาวะเศรษฐกิจโลกมีความผันผวนจากปัจจัย เช่น ภาวะชะลอตัวในสหรัฐฯ และ
วิกฤติหนี้สาธารณะในยุโรป จึงทำให้ยอดขายเมื่อเทียบกับปี 2553แล้วลดลง 34
ล้านบาทหรือลดลงร้อยละ3.8

2.4 สถานภาพและศักยภายในการแข่งขัน

กลุ่มบริษัทมีบริษัทย่อย 3แห่งเป็นโรงงานผลิตน้ำมันหล่อลื่นและภาชนะบรรจุทั้งน้ำมันและจาระบี
,ผลิตจาระบี และผลิตแบตเตอรี่
ทำให้บริษัทอยู่ในฐานะที่มีความพร้อมสำหรับการแข่งขันทั้งด้านคุณภาพและราคา

3. การจัดหาผลิตภัณฑ์

3.1 การผลิต

  ----------------- ---------------------------- ------------------------
  ผลิตภัณฑ์            บริษัทย่อยผู้ผลิต                  กำลังการผลิตเต็มที่ต่อปี

  น้ำมันหล่อลื่น         บจก.พรีเมียลูบริแค้นท์             65 - 70 ล้านลิตร

  จาระบี             บจก.สยามลูบริแค้นท์อินดัสทรี่        40 ล้านกิโลกรัม

  แบตเตอรี่           บจก.สยามแบตเตอรี่อินดัสทรี่        1,200,000 ลูก
  ----------------- ---------------------------- ------------------------

กลุ่มบริษัทมีกำลังการผลิตที่รองรับตลาดทั้งในและต่างประเทศได้อย่างเพียงพอ

แบบ 56-1/2555 หน้า : 7 18/7/2023

3.2 การจัดหาวัตถุดิบหลัก

  ----------------- -----------------------------------------------------
  วัตถุดิบหลัก          แหล่งที่มา

  น้ำมันพื้นฐาน         ผู้ผลิตภายในประเทศ และต่างประเทศ

  สารเพิ่มคุณภาพ       ผู้ผลิตวัสดุเคมีภัณฑ์ในต่างประเทศ หรือตัวแทนภายในประเทศ

  ตะกั่ว              ผู้ผลิตภายในประเทศ และต่างประเทศ

  เปลือกหม้อแบตฯ      ผู้ผลิตภายในประเทศ
  ----------------- -----------------------------------------------------

กลุ่มบริษัทไม่มีการพึ่งพิงจากผู้จัดจำหน่ายวัตถุดิบรายใดรายหนึ่งเกินกว่า 30% ของยอดซื้อรวม

3.3 ผลกระทบต่อสิ่งแวดล้อม การดูแลสิ่งแวดล้อม การกำจัดหรือทำลายของเสียกระทำอย่างถูกต้อง
มีมาตรฐาน ตามกฎหมายและตามระเบียบที่กระทรวงอุตสาหกรรมกำหนด
บริษัทไม่เคยมีการปัญหาที่ถูกฟ้องร้องเกี่ยวกับสิ่งแวดล้อมแต่อย่างใด

4. งานที่ยังไม่ได้ส่งมอบ

ไม่มีรายการที่เป็นนัยสำคัญแต่อย่างใด

แบบ 56-1/2555 หน้า : 8 18/7/2023